CELEX: 32018R0396
Language: et
Date: 2018-03-13 00:00:00
Title: Komisjoni rakendusmäärus (EL) 2018/396, 13. märts 2018, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

14.3.2018   
            
            
               ET
            
            
               Euroopa Liidu Teataja
            
            
               L 71/36
            
         KOMISJONI RAKENDUSMÄÄRUS (EL) 2018/396,
   13. märts 2018,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti e,
   ning arvestades järgmist:
   
               (1)
            
            
               Määrusega (EMÜ) nr 2658/87 on kehtestatud kaupade nomenklatuur (edaspidi „kombineeritud nomenklatuur“ või „CN“), mis on esitatud kõnealuse määruse I lisas.
            
         
               (2)
            
            
               Kombineeritud nomenklatuuri teise osa grupi 22 lisamärkuses 10 on sätestatud, et alamrubriikides 2206 00 31 ja 2206 00 39 tähistab termin „vahutavad joogid“ kääritatud jooke muus taaras, v.a pudelites, mis on suletud „seenekujuliste“ korkidega, mida hoiavad kinni seosed või kinnitused, ülerõhuga vähemalt 1,5 baari, mõõdetuna temperatuuril 20 °C.
            
         
               (3)
            
            
               Kombineeritud nomenklatuuri teise osa grupi 22 alamrubriigi märkuses 1 on sätestatud, et alamrubriigis 2204 10 tähistab termin „vahuveinid“ veine, millel on säilitatuna kinnistes mahutites temperatuuril 20 °C ülerõhk 3 baari või rohkem.
            
         
               (4)
            
            
               Nõukogu direktiivis 92/83/EMÜ (2) on sätestatud, et „muude kääritatud vahujookide“, mis kuuluvad rubriikidesse 2204 ja 2205, aga direktiivi vastuvõtmise ajal ka CN-koodi 2206 00 91 alla (nüüd CN-koodid 2206 00 31 ja 2206 00 39), ülerõhk on 3 baari või rohkem.
            
         
               (5)
            
            
               Kääritatud vahujookide ülerõhu erinevaid piirmäärasid ei saa põhjendada ei teaduslikult ega muul moel, olenemata sellest, kas need klassifitseeritakse CN-koodide 2204, 2205 või 2206 alla.
            
         
               (6)
            
            
               Õiguskindluse huvides on vaja muuta kombineeritud nomenklatuuri teise osa grupi 22 lisamärkust 10, asendades kehtiva piirmäära „vähemalt 1,5 baari“ sõnastusega „3 baari või rohkem“.
            
         
               (7)
            
            
               Selleks et tagada seoses definitsiooniga „vahutavad joogid“ kombineeritud nomenklatuuri ühetaoline tõlgendamine kogu liidus, tuleks muuta kombineeritud nomenklatuuri teise osa grupi 22 lisamärkust 10.
            
         
               (8)
            
            
               Seepärast tuleks määrust (EMÜ) nr 2658/87 vastavalt muuta.
            
         
               (9)
            
            
               Tolliseadustiku komitee ei ole oma eesistuja poolt kindlaks määratud ajavahemiku jooksul arvamust avaldanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri teise osa grupi 22 lisamärkuse 10 teine taane asendatakse järgmisega:
   
               „—
            
            
               
                  kääritatud jooke muus taaras ülerõhuga 3 baari või rohkem, mõõdetuna temperatuuril 20 °C.“
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 256, 7.9.1987, lk 1.
   
      (2)  Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, 31.10.1992, lk 21).